ddrg/super_eurlex huggingface dataset:
21.

bifalder forslaget fra adskillige regeringsledere om en international traktat om indsatsen over for pandemier og opfordrer til, at den skal indeholde en stærk handelssøjle; understreger, at den internationale handelspolitiske ramme skal fremme samarbejde og iværksætte både strukturelle mekanismer og mekanismer for en hurtig indsats for at hjælpe regeringer med at overvinde udfordringerne i forbindelse med sundhedskriser; understreger, at sådanne ordninger på den ene side bør omfatte en behovsorienteret tilgang på »efterspørgselssiden« med fælles finansiering og globalt koordinerede forhåndsindkøb og på den anden side en integreret strategi på »udbudssiden« for at øge produktionskapaciteten i hele værdikæden; fastholder, at der er behov for fremskridt på området for gennemsigtighed med hensyn til disponible lagre, globale forsyningsnetværk, produktionskapaciteter og prisfastsættelse af vigtige sundhedsprodukter, gennemførelse og udvikling af fritagelser af hensyn til sikkerheden på folkesundhedsområdet inden for rammerne af intellektuelle ejendomsrettigheder, lettelse af den globale mobilitet for vigtige tjenester, beskyttelse og fremme af SMV'ers modstandsdygtighed og udvikling af en tværsektoriel tilgang for at tackle sundhedskrisers negative indvirkning på ligestillingen mellem kønnene, indkomstuligheden og forholdene for minoriteter;
36.

understreger betydningen af at give kvinder og piger mulighed for at vælge karriereveje inden for STEM og anmoder medlemsstaterne og Kommissionen om at udarbejde foranstaltninger til at forbedre betingelserne for, at kvinder kan forfølge en forskerkarriere og mindske virkningerne af fænomenet »the leaky pipeline«; opfordrer til, at beskæftigelsesmulighederne for unge forskere og underrepræsenterede grupper gøres mere attraktive, også i lyset af kvinders afgørende bidrag til videnskabelige aktiviteter og FoU-aktiviteter, samtidig med at den kønsbestemte lønforskel i sektoren mindskes; tilskynder medlemsstaterne og forskningsorganisationer, herunder universiteter, til at støtte fleksible arbejdsvilkår og -ordninger for både kvinder og mænd inden for FoI, herunder til at støtte ligelig deling af pasningsansvar og til at revidere bedømmelsen af forskeres præstationer med henblik på at eliminere kønsbias; insisterer desuden på en bedre integration af kønsaspektet i FoI-indhold og på forbedret indsamling af opdelte data og resultater;
47.

gentager sin støtte til en effektiv gennemførelse af forsvarspakkens direktiver om henholdsvis indkøb på forsvars- og sikkerhedsområdet og overførsel af forsvarsrelaterede produkter; understreger, at en fuldstændig gennemførelse af disse direktiver vil udgøre et vigtigt skridt i retning af en europæisk forsvarsunion ved at gøre EU's forsvarspolitik mere sammenhængende og ved at fremme udviklingen af den europæiske forsvarsindustri; er overbevist om, at en sådan gennemførelse er et effektivt middel til at imødegå den fortsatte fragmentering af EU's indre marked for forsvarsprodukter, som stadig fører til unødvendige overlapninger og mangedobling af effektivitetsmanglerne i medlemsstaternes forsvarsudgifter; understreger vigtigheden af en stærk, konkurrencedygtig og innovativ forsvarsteknologisk og industriel base (EDTIB), kombineret med fremkomsten af et EU-marked for forsvarsmateriel, som fuldt ud overholder reglerne for det indre marked, og EU's fælles holdning om våbeneksport; mener, at dette vil øge den europæiske sikkerhed og udstyre medlemmerne af begge organisationer bedre; opfordrer til yderligere bestræbelser på at sikre et fuldt funktionsdygtigt fælles forsvarsmarked; fremhæver den betydning, som EDF spiller med hensyn til at samle nationale ressourcer til fælles forskning, udvikling, erhvervelse, indkøb, vedligeholdelse og uddannelse, og opfordrer til en strategisk langsigtet orientering for fondens projektfinansiering; opfordrer til større synergi mellem EDTIB og førende aktører i den private sektor i udviklingen af nye teknologier med dobbelt anvendelse såsom AI, samtidig med at der sikres synergier med andre aktører (medlemmer af civilsamfundet, forskere osv.); understreger betydningen af samarbejde mellem EDA og NATO og anerkender værdien af EU's forsvarsindustrielle samarbejde inden for det transatlantiske forsvarsteknologiske og -industrielle samarbejde (TADIC); minder om den langsigtede ambition om at opbygge et stærkt transatlantisk samarbejde inden for forsvars- og industrisektoren med henblik på at fremme den transatlantiske teknologiske og industrielle udvikling ved bl.a. at behandle spørgsmålene om forsyningssikkerhed, en fælles tilgang til intellektuelle ejendomsrettigheder, udenlandske direkte investeringer og gensidig adgang til forsvarsmarkeder; opfordrer Kommissionen til at samarbejde aktivt med NATO for at fremme den transatlantiske teknologiske og industrielle udvikling; påpeger, at europæiske forsvarsinitiativer supplerer NATO's initiativer og har til formål at tilskynde medlemsstaterne til at engagere sig på forsvarsområdet; opfordrer til et tæt samarbejde mellem EDA's og NATO's internationale personale;
bemærker, at med hensyn til den fælles landbrugspolitik var afsløringerne af uregelmæssigheder koncentreret i nogle få medlemsstater, først og fremmest for svigagtige uregelmæssigheder, hvilket tyder på, at forskellige tilgange til at bruge straffelovgivningen til at beskytte EU-budgettet eller forskellig indberetningspraksis i forbindelse med mistanke om svig kan være væsentlige faktorer, der fører til forskelle medlemsstaterne imellem; bemærker, at mens de samlede finansielle beløb var relativt stabile i 2019, var der tale om en stigning i dem, der vedrørte den direkte støtte, og et fald i dem, der vedrørte udvikling af landdistrikter; bemærker navnlig, at inden for direkte støtte vedrørte de fleste konstaterede tilfælde brug af forfalskede dokumenter eller støtteansøgninger, mens mange af de konstaterede tilfælde inden for udvikling af landdistrikter vedrørte gennemførelsen; er bekymret over, at skabelsen af kunstige forudsætninger for at modtage finansiel støtte er en almindelig form for svindel med den direkte støtte, hvilket tyder i retning af en modus operandi i forbindelse med svigagtige uregelmæssigheder, der har berøring med etik og integritet; bemærker, at der skete et kraftigt fald i svigagtige uregelmæssigheder inden for udvikling af landdistrikter som følge af faldet i afsløringer i forbindelse med programmeringsperioden 2007-2013 i overensstemmelse med programmeringslivscyklussen og en langsom start på afsløringer i forbindelse med programmeringsperioden 2014-2020, og at der stadig blev konstateret flere svigagtige og ikkesvigagtige uregelmæssigheder inden for udvikling af landdistrikter end inden for direkte støtte; påpeger dog, at den største afsløringsgrad for svig på 0,87 % blev konstateret inden for markedsforanstaltninger, mere end fire gange højere end for udvikling af landdistrikter, hvad angår svigagtige uregelmæssigheder, og at ikkesvigagtige uregelmæssigheder lå på en afsløringsgrad for uregelmæssigheder, der var næsten det dobbelte af graden for udvikling af landdistrikter; bemærker desuden, at måden, hvorpå midlerne udbetales, ifølge Revisionsrettens årsberetning for 2017t ( 18 ) påvirker fejlrisikoen, og at fejlene navnlig vedrørte godtgørelse af omkostninger, og henviser til, at fejlprocenten for betalingsrettigheder lå under væsentlighedstærsklen på 2 %;
25.

mener, at der er alvorlig tvivl om de ungarske myndigheders evne til at forvalte EU-midler på en ikkediskriminerende måde og i overensstemmelse med chartret; opfordrer Kommissionen til at vurdere vedtagelsen af loven i forhold til den horisontale grundforudsætning for at sikre, at Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik ( 34 ) (forordningen om fælles bestemmelser) er i overensstemmelse med chartret; opfordrer Kommissionen til at tage de skridt, der er fastsat i forordningen om fælles bestemmelser, vedrørende udgifter i forbindelse med relevante fonde, og til at sikre, at partnerskabsaftalen og programmerne for Ungarn for 2021-2027 ikke godkendes, før der er sikret fuld overensstemmelse med den horisontale grundforudsætning vedrørende overholdelse af chartret som fastsat i artiklerne i forordningen om fælles bestemmelser; minder om, at enhver kommissionsafgørelse, der ikke er i overensstemmelse med EU-retten, kan anfægtes ved Domstolen;
18.

er overbevist om fordelene ved at samarbejde og koordinere med partnere og ligesindede lande i forbindelse med gennemførelsen af EU's sanktionsordning; opfordrer Kommissionen og medlemsstaterne til at trække på det tætte samarbejde og de strategiske forbindelser mellem EU og USA, der bygger på en fælles historie og et fælles sæt demokratiske værdier, når der indføres sanktioner, og opfordrer til regelmæssige drøftelser om målrettede sanktioner, navnlig inden for rammerne af Den Transatlantiske Dialog mellem Lovgivere; opfordrer Kommissionen og EU-Udenrigstjenesten til at samarbejde med eksterne retlige institutioner såsom Den Internationale Straffedomstol, Den Europæiske Menneskerettighedsdomstol, Den Interamerikanske Menneskerettighedsdomstol, Den Afrikanske Menneskerettighedsdomstol og andre ad hoc-domstole, FN-støttede domstole og andre organer, herunder FN's Højkommissariat for Menneskerettigheder og internationale tilsyns- og overvågningsorganer, Organisationen for Sikkerhed og Samarbejde i Europa, NATO og Europarådet, med henblik på at opnå beviser til at kunne pålægge sanktioner i henhold til EU's sanktionsordning og afskrække fra at begå overtrædelser af menneskerettighederne; opfordrer EU til at fremme ratificeringen af Romstatutten for Den Internationale Straffedomstol i alle lande i verden;
—

der henviser til resolution 2347 af 23. oktober 2020 fra Europarådets Parlamentariske Forsamling (PACE) med titlen »New crackdown on political opposition and civil dissent in Turkey: urgent need to safeguard Council of Europe standards«, and to PACE-resolution 2260 af 24. januar 2019 med titlen »The worsening situation of opposition politicians in Turkey: what can be done to protect their fundamental rights in a Council of Europe member State?«,
H.

der henviser til, at den 30. juni 2021 var etårsdagen for den nationale sikkerhedslovgivnings ikrafttræden; der henviser til, at myndighederne havde meddelt, at loven kun ville være rettet mod et »yderligtgående mindretal«, der truer den offentlige sikkerhed; der henviser til, at loven imidlertid i løbet af et år blev anvendt til fuldstændig at afvikle Hongkongs frie samfund på næsten alle fronter på grundlag af en række anklager så vagt defineret som »undergravning«, »løsrivelse« og »hemmelige aftaler med udenlandske magter«, som fuldstændig ændrer Hongkongs politiske og juridiske landskab og kvæler pressefriheden og ytringsfriheden; der henviser til, at national sikkerhed blev anvendt til at retfærdiggøre censur, chikane, anholdelser og retsforfølgelser, der systematisk er rettet mod politiske og valgte repræsentanter, aktivister, studerende og journalister i den prodemokratiske lejr; der henviser til, at det anslås, at 128 personer er blevet arresteret under loven om national sikkerhed og 64 formelt tiltalt, hvoraf 47 i øjeblikket er varetægtsfængslet; der henviser til, at loven om national sikkerhed fuldstændig overtræder princippet om »ét land, to systemer«; der henviser til, at udhulingen af pressefriheden også er i modstrid med Hongkongs ønske om at være et internationalt knudepunkt for erhvervslivet;
51.

minder om, at selv om trafiksikkerhed er et fælles ansvar blandt alle relevante aktører og myndigheder på EU-plan, nationalt plan og lokalt plan, bør EU udvise et stærkt lederskab for at sikre, at trafiksikkerheden fortsat prioriteres inden for vejtransport, bidrage til at udbedre manglerne med hensyn til trafiksikkerhed blandt medlemsstaterne og sikre, at EU forbliver førende på verdensplan på dette område; påpeger EU's ansvar for at fremme samarbejde og udveksling af bedste praksis med tredjelande, såsom Det Forenede Kongerige, med henblik på at gennemføre Stockholmerklæringen om trafiksikkerhed; opfordrer Kommissionen og medlemsstaterne til at sikre, at EU's trafiksikkerhedspolitiske mål gælder for al relevant ekstern programmering, og til at udvikle et effektivt system til udveksling af oplysninger om trafikforseelser med nabolande uden for EU for at forbedre håndhævelsen, samtidig med at det sikres, at enhver udveksling af oplysninger bør være underlagt strenge sikkerhedsgarantier og revisions- og tilsynsbetingelser i fuld overensstemmelse med de gældende EU-regler;
f)

at sikre, at protokollen om fire år fornyes med to år, og at bestræbe sig på at sikre, at de europæiske fartøjer kan fortsætte med at fiske i de grønlandske farvande på permanent basis
17.

opfordrer til algoritmisk forklarlighed, gennemskuelighed, sporbarhed og verifikation som en nødvendig del af tilsynet for dermed at sikre, at udvikling, indarbejdelse og brug af AI-systemer til retslige og retshåndhævende formål sker i nøje efterlevelse af de grundlæggende rettigheder og har borgernes tillid, samt for at sikre at de resultater, der genereres af AI-algoritmer, kan gøres forståelige for brugerne og personer, der er genstand for disse systemer, og at der er gennemsigtighed med hensyn til kildedataene og til, hvordan systemet er nået frem til en given konklusion; påpeger, at det for at sikre teknisk gennemsigtighed, soliditet og nøjagtighed kun bør være muligt for de retshåndhævende myndigheder og retsvæsenet at anskaffe sig sådanne redskaber og systemer, hvis algoritmer og logik kan revideres og er tilgængelige for i hvert fald politi og retsvæsen samt for uafhængige auditorer, således at de kan evalueres, revideres og frasorteres, og at det ikke bør være muligt for sælgerne at låse systemerne eller hævde nogen ejendomsret over dem; peger endvidere på, at der skal foreligge dokumentation på klart og forståeligt sprog om tjenesteydelsens indhold, de udviklede redskaber, de forventede resultater og de betingelser, som de kan forventes at fungere på, samt de risici de kan indebære; opfordrer derfor retsvæsenet og de retshåndhævende myndigheder til at sørge for proaktiv og fuldstændig gennemsigtighed vedrørende private virksomheder, der forsyner dem med AI-systemer til arbejdsopgaver inden for retshåndhævelse og justits; anbefaler derfor, at der så vidt muligt anvendes open source-software;
J.

der henviser til, at Lukasjenko som gengældelse for EU's sanktioner, der blev pålagt som følge af den tvungne omdirigering af Ryanair-fly FR4978, offentligt truede med at oversvømme EU, navnlig nabolandene Litauen og Polen, med migranter og narkotika; der henviser til, at denne trussel blev gennemført ved at udnytte migranter til politiske formål; der henviser til, at Lukasjenkoregimet udarbejdede en ordning for at transportere migranter fra Irak, Tyrkiet og andre lande til Minsk og med hjælp fra hviderussiske grænsevagter lettede deres ulovlige passage til Den Europæiske Union; der henviser til, at dette fører til, at omkring 4 000 ulovlige migranter kommer ind i Litauen, over 1 400 kommer ind i Polen og ca. 400 kommer ind i Letland; der henviser til, at Litauen, Letland og Polen erklærede undtagelsestilstand ved deres grænse til Belarus; der henviser til, at antallet af irregulære indrejser i EU fortsat er højt, og at forsøg på at indrejse ulovligt fortsætter; der henviser til, at det belarusiske regime anvender magt til at skubbe migranter ind på EU's område og skaber propaganda og desinformation, der beskylder EU-medlemsstater for at lette ulovlig migration til Belarus; der henviser til, at Aliaksandr Lukasjenko foreslog at ophæve Belarus' forpligtelse til at modtage tilbagevendende migranter og har forelagt et lovforslag om suspension for det belarussiske parlament; der henviser til, at mindst fem migranter er døde som følge af hypotermi og udmattelse, og at adskillige migranter har været strandede i ugevis ved EU's ydre grænser til Belarus; der henviser til, at Polen har begrænset adgangen for civilsamfundsorganisationer og medier til grænseområdet, hvor der blev indført undtagelsestilstand; der henviser til, at situationen ved EU's grænse til Belarus fortsat er anspændt med mange og forskellige provokationer fra belarusiske officerer og soldater;
24.

glæder sig over de seneste runder af sanktioner, som Rådet har indført over for medlemmer af Tatmadaw og deres virksomheder, og opfordrer Rådet til fortsat at indføre målrettede og robuste sanktioner med henblik på at afskære juntaens livliner og samtidig sikre, at dette ikke skader Myanmars befolkning; er af den opfattelse, at det internationale samfund fortsat skal træffe yderligere foranstaltninger over for militæret og dets ledere og pålægge dem omkostninger, indtil de går i den modsatte retning og sikrer en tilbagevenden til demokrati; understreger behovet for, at alle EU-medlemsstater styrker og håndhæver de sanktioner, der pålægges enhver statsejet Myanmarvirksomhed, navnlig inden for træ- og ædelstensindustrien; opfordrer indtrængende Kommissionen til at sikre, at nationale sanktioner, der pålægges medlemsstater og associerede lande for overtrædelse af EU's sanktioner, er effektive; understreger, at dette vil kræve, at der indføres særlige indefrysning af aktiver og forbud mod internationale finansielle overførsler til de to statsejede banker, Myanmar Foreign Trade Bank og Myanmar Investment and Commercial Bank, hvorigennem al udenlandsk valuta indsamles, og at den statsejede olie- og gasvirksomhed i Myanmar, der genererer juntaens største indgående udenlandske valuta, tilføjes til sanktionslisten;
9.

anmoder Kommissionen om kritisk at gennemgå EU's støtte til den rwandiske regering og statslige institutioner for at sikre, at den fuldt ud fremmer menneskerettighederne og ikke har nogen negative konsekvenser for ytrings- og foreningsfriheden, den politiske pluralisme, respekten for retsstatsprincippet og et uafhængigt civilsamfund;
B.

der henviser til, at der allerede inden kampenes begyndelse var 15,2 millioner mennesker, der havde behov for humanitær bistand i Etiopien, heraf 2 millioner i Tigray-regionen; der henviser til, at næsten en million mennesker lever under hungernødslignende forhold, og at 5,2 millioner ud af de 6 millioner mennesker i Tigray står over for akut fødevareusikkerhed som en direkte følge af volden; der henviser til, at 91 % af befolkningen har et ekstremt stort behov for humanitær bistand, og at 100 000 børn vil blive konfronteret med livstruende akut fejlernæring i løbet af de næste 12 måneder; der henviser til, at FN allerede i juni 2021 advarede om, at 5,5 millioner mennesker i Tigray og naboregionerne Amhara og Afar havde behov for fødevarehjælp, og at 350 000 mennesker sultede; der henviser til, at Tigray-regionen er hjemsted for 100 000 internt fordrevne og 96 000 eritreiske flygtninge; der henviser til, at der er flere store flygtningelejre i denne region, og at 44 % af dem, der bor der, ifølge NGO'er er børn; der henviser til, at konflikten pr. juli 2021 har fordrevet omkring 1,9 millioner mennesker i Tigray;
20.

noterer sig erklæringen om undtagelsestilstand af Polen og andre medlemsstater, der grænser op til Belarus; bemærker med bekymring den humanitære situation ved grænsen og fordømmer de belarusiske myndigheders forsøg på at instrumentalisere migranter, herunder asylansøgere, som et politisk redskab og en hybrid trussel mod Polen og andre medlemsstater som reaktion på deres støtte til den demokratiske opposition i Belarus; opfordrer til en fælles EU-indsats for at finde løsninger på denne situation; opfordrer myndighederne i Polen og andre berørte medlemsstater til at sikre, at EU's asyl- og tilbagesendelseslovgivning og den internationale menneskerettighedslovgivning overholdes fuldt ud også i nødsituationer, herunder adgang til asyl og adgang for medier og civilsamfundsorganisationer til grænseområdet, og til at tage hensyn til retningslinjerne fra FN's Højkommissariat for Flygtninge (UNHCR) og Europarådets organer; opfordrer Kommissionen til som traktaternes vogter at sikre overholdelse af den relevante EU-lovgivning; opfordrer andre medlemsstater til at udvise solidaritet og yde bistand til de berørte medlemsstater, herunder omfordeling af asylansøgere;
13.

opfordrer Kommissionen til i sine kommende retningslinjer om fri bevægelighed — med henblik på at sikre korrekt anvendelse af lovgivningen om fri bevægelighed — indtrængende at opfordre medlemsstaterne til at gennemføre direktiv 2004/38/EF konsekvent og uden forskelsbehandling mellem de personer, der er omfattet af direktivet, såsom par af forskelligt køn og par af samme køn, til at præcisere, at enhver henvisning til en »partner«, en »forælder«, et »barn«, en »direkte efterkommer« eller »slægtninge i opstigende linje« også bør omfatte regnbuefamilier, for at sikre, at de under udøvelsen af deres EU-ret til fri bevægelighed har samme familiesammenføringsrettigheder under EU-retten som familier, der er stiftet af par af forskelligt køn, og til at sikre, at den undersøgelse af parrets personlige omstændigheder, som medlemsstaterne foretager med henblik på at »lette« indrejsen for unionsborgerens ikke-registrerede partner ind på deres område, er fri for forskelsbehandling på grund af seksuel orientering;
42.

understreger, at kvinder og piger med handicap har to til fem gange større risiko for at blive udsat for forskellige former for vold; fremhæver, at Unionen som part i FN's konvention om rettigheder for personer med handicap er forpligtet til at træffe foranstaltninger for at sikre fuld respekt for alle menneskerettigheder og grundlæggende frihedsrettigheder for kvinder og piger med handicap; bemærker, at Unionen bør fremme sine bestræbelser i denne retning, bl.a. ved at ratificere Istanbulkonventionen;
79.

fastholder, at der er alvorlige begrænsninger for regionerne i den yderste periferi som følge af afsides beliggenhed, lav konnektivitet, afhængighed af havne og lufthavne samt deres terrænforhold; mener, at det er nødvendigt at indføre en transportpolitik, der er fuldt ud tilpasset til realiteterne i regionerne i den yderste periferi inden for rammerne af EFRU og Connecting Europe-faciliteten (CEF); opfordrer også Kommissionen til at indføre et transportprogram under POSEI som et supplerende redskab til at kompensere for disse akkumulerede ulemper og tab;
117.

understreger den holdning, at et generationsskifte også vil skulle tage hensyn til målene i Europas grønne pagt og nødvendigheden af at sikre den digitale overgang, også i den blå økonomi; bemærker, at dette betyder ikke blot at tiltrække unge til fiskerierhvervet, men også at tiltrække veloplyste og veluddannede unge, der gives mulighed for at udvikle sig professionelt i deres karriere og for at forbedre deres personlige situation — navnlig gennem forbedring af deres indkomster og ved at gøre indkomsterne bæredygtige — og fremme samhørigheden i de lokalsamfund, som de lever i, navnlig i de mest isolerede kystregioner, der har færre jobmuligheder, og sætte dem i stand til at arbejde for økonomiske, sociale og miljømæssige ændringer på disse områder, samtidig med at kvinders rolle i denne sektor styrkes gennem øget mobilitet og beskæftigelsesmuligheder i hele EU uden vanskeligheder eller begrænsninger med hensyn til anerkendelse af deres færdigheder og uddannelse; mener, at generationsskifte ikke må føre til et sammenstød mellem generationerne og bør omfatte fiskere i alle aldre og sikre balance i den økologiske og digitale omstilling for at sikre, at den rigdom, der består af erfaring, ikke går tabt;